《爱萱歌》
明代·郑文康

萱叶何青青，萱花何盈盈。花繁识土沃，叶盛由根萌。

霜台有客双瞳清，爱花惟恐花飘零。花前歌舞花下行，绣衣光与花争明。

我对花忘忧，花向我欲语。我心见花即欢乐，花亦相迎共相与。

白日迟迟行，流年迟迟过。春归花若老，我心将奈何。

但愿此花长在目，老不迁官心亦足。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。